Kl. 10.52 udbrød der brand i en trelænget gård på Østrupvej ved Morum nær Års. 300 big-baller og to traktorer med vogne udbrændte - ligesom dele af bygningerne udbrændte totalt. Røgudviklingen var så kraftig, at to teenagere, der bor på gården blev kørt på Farsø Sygehus til observation for røgforgiftning.  De er nu udskrevet igen. Brandårsagen kendes ikke, men ifølge den vagthavende hos Nordjyllands Politi kan den være opstået omkring en el-installation.

Referat:
Gårdbrand ved Års i formiddags. 300 big-baller gik op i røg og to af gårdens beboere blev kørt på sygehuset til observation for røgforgiftning.